Szülői levél   2026/3.

Kedves Szülők!
Indul a tavasz, mozgolódik az ovi, listázom a híreket. :)
- Múlt hét pénteken zárult az óvodafejlesztési projekt, méltó rendezvénnyel ünnepeltünk. A gyerekek is szerepeltek, köszönöm a szülői támogatást. 
Hálásak vagyunk azért, mert  az úniós pályázat és Herceghalom Önkormányzata jelentős anyagi beruházása révén óvodánk kívül -belül megszépült. Új nevelési tereket kaptunk, esztétikusabbá váltak tereink, s az ovi működtetése a napelemes fejlesztéssel költséghatékonyabbá vált.
- A héten "Mesél a nagyi", ovisainkhoz jönnek 1-1 mesével a szépkorúak.
- Már többször jeleztem, jövő héten Gergelyjárás, meglátogatjuk a nagyokkal az iskolát. 10-én kedden 17 órától az oviban iskolás szülői értekezlet, 16-17-én az iskolában nyílt órák lesznek.
- A 16-i héten ovifotózás, Lépten- nyomon környezeti nevelési program, a nagyoknak komplex művészeti pályázati program (Vitéz László) lesz. A pontos időpontokról az óvodapedagógusok tájékoztatnak Benneteket.
- A 23-i hét  Víz világnapi témahét. A gyerekekkel a vízről tanulunk: éneklünk, verselünk, rajzolunk.
- Előreláthatóan 25-én sor kerül a nagyok lisztérzékenységi vizsgálatára, a tájékoztatót, hozzájáruló nyilatkozatot időben küldjük. A vizsgálatot Herceghalom Önkormányzata támogatja.
Jelzem, hogy még mindig sok a lázzal járó felső légúti és hasmenéssel járó megbetegedés,  kérem, ezekkel a tünetekkel gyermekeiteket ne hozzátok óvodába.
Köszönöm.
Üdvözlettel: Varga-Tóth Csaba, óv.

